คืนวันก่อนไปกินยำมา แล้วพอตื่นเช้ามาตอน8โมงก็ถ่ายเหลวเลยค่ะ และมีอาการรู้สึกอยากอาเจียนตลอดเวลา ถ่ายเช้า กลางวัน แล้วก็เย็น พอตอนดึกมาถ่ายเป็นน้ำเลยค่ะ หนูหลับอยู่ก็ต้องตื่นเพราะมันไหลออกมา และรู้สึกอยากอาเจียนตลอด จนถึงตอนนี้ยังไม่ดีขึ้นเลยค่ะ กินอะไรไม่ได้เลย ปวดเมื่อยตามตัว กินแค่น้ำเปล่ากับเกลือแร่ค่ะ คุณพอจะมีวิธีการรักษามั้ยคะ
สวัสดีค่ะ อาการถ่ายเหลว อาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย เกิดจากอาหารที่ไม่สุกสะอาด-ลำไส้อักเสบ-ไม่มีน้ำย่อยในสารอาหารบางชนิด-โรคลำไส้แปรปรวน แต่มักต้องมาเป็นเรื้อรังเกิน 1 เดือนการดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาดหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือด ควรรีบไปพบแพทย์เพื่อตรวจเลือดเพิ่มเติม หากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.